ފިތުގެ ކެންސަރު

ފިތް އަކީ ފުރަމޭގެ ދަށުގައި ހަރުލާފައި އޮންނަ ގުނަވަނެކެވެ. މިއީ ފުރަމޭ އިން އުފައްދާ ބައިލް ކިޔާ ފެހިކުލައިގެ ދިޔަ ރައްކާކޮށްދޭ ގުނަވަނެކެވެ. ބައިލްއަކީ ކެއުމުގައި ބޭނުންކުރާ ތެޔޮ އެކުލެވިފައިވާ ކާނާ ހަޖަމުކޮށް ދިނުމަށް އެހީވެދޭ މާއްދާ އެކެވެ. 
ފިތުގެ ކެންސަރު() ޖެހުމަކީ ވަރަށް މަދުން ދިމާވާ ކަމެކެވެ. އަދި ފިތަށް ކެންސަރު ޖެހިއްޖެނަމަ އެގުނަވަނާ ކައިރީގައިވާ އެހެން ގުނަވަންތަކަށް ވެސް ކެންސަރުގެ އަސަރު ވަރަށް ފަސޭހައިން ފެތުރިގެންދާގޮތް ވެއެވެ.

 ސަބަބު 
ފިތުގައި ތަކުރާރުކޮށް ޖަރާސީމް އުފެދުން : ފިތުގައި ޖަރާސީމް އުފެދޭގޮތްވަނީ އެތާގައި ހިލަ އުފެދުމުގެ ސަބަބުންނެވެ.

 އަލާމާތްތައް 
 ބަނޑުގައި ވައިހެދި ބަނޑުފުފުން
 ބަނޑުގައި ރިހުން
 ބަރުދަން ލުއިވުން
 ކާހިތްނުވުން
 ހުންއައުން
 މޭނުބައިކުރުން
 ބަނޑުގައި އަތްޖައްސާލުމުން ހަރުތަނެއް އޮންނަކަން އިހްސާސްވުން
 ކެންސަރު ޖެހި ގިނަ ދުވަސްވުމުން ޖޯންޑިސްޖެހުން
 ފަރުވާ 
 އޮޕަރޭޝަން ކުރުން
 ރޭޑިއޭޝަން ދިނުން
 ކީމޯތެރަޕީ ދިނުން
ބަލީގެ އަސަރުކޮށްފައިވާ މިންވަރެއްގެ މައްޗަށް ބަލައި ފަރުވާ ކުރިޔަށް ގެންދާނެ ގޮތެއް ކަނޑައަޅާނީ ފަރުވާދޭ ޑޮކްޓަރެކެވެ.

ނޯޓް:- ފިތުގެ ކެންސަރު ޖެހިފައިވާކަން ގިނަފަހަރަށް އެނގެނީ ބަލިޖެހޭތާ ދުވަސްތަކެއް ފާއިތުވާ ފަހުންނެވެ. އެކަމުގެ ސަބަބުން ބަލި ދެނެގަނެވޭއިރު ބަލީގެ އަސަރު ހަށިގަނޑުގެ ހުރިހާ ހިސާބަކަށް ހުންނަނީ ފެތުރިފައެވެ. އެހެންކަމުން ކެންސަރު ޖެހިފައިވާ ފިތް އޮޕަރޭޝަންކުރަނީ ހަށިގަނޑުގެ އެކި ހިސާބުތަކަށް ބަލި ފެތުރުމުގެ ކުރިންނެވެ. ނުވަތަ ފަހުގެ މަރުހަލާތަކަށް ބަލީގެ ޙާލަތު ބަދަލުވުމުގެ ކުރިންނެވެ.

 މަރުޖިޢުތައް 
 ކެންސަރު ދެނެގަންނާނީ ކިހިނެއް؟ - މުހައްމަދު އިސްމާޢީލްފުޅު، މއ.މާފުނަ - 2005

ޤިސްމު:ބަލިތައް